stanford-oval/wikipedia huggingface dataset:
Órmos Athiniós

| Órmos Athiniós Όρμος Αθηνιός |
| --- | --- |
 Athinióksen kylä ja satama.
 Órmos Athiniós
 Koordinaatit: 36°23′11″N, 25°25′47″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Thíra
Kunta:  Thíra
Hallinto:  
 – Asutustyyppi:  kylä
 – Kallikrates-koodi:  6001011203
Väkiluku (2011):  9
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Órmos Athiniós (kreik. Όρμος Αθηνιός; myös Όρμος Αθηνιού, Órmos Athinioú), usein vain Athiniós (Αθηνιός), on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 9 (vuonna 2011).
Athiniós on Thíran ja koko Santorínin pääsatama. Se sijaitsee noin seitsemän kilometriä etelään saaren pääkaupungista Firásta. Kylä on osa Pýrgos Kallístiksen kyläyhdyskuntaa.
Athinióksen kylä ja satama.
Satama on tehty Santorínin kalderan puolelle, joten se on täytynyt sijoittaa paikkaan, jossa jyrkkään seinämään on ollut mahdollista tehdä serpentiinitie. Risteilyalukset ankkuroituvat yleensä kalderaan Firán edustalle, ja ihmiset kuljetetaan veneillä sen vanhaan satamaan Órmos Firóniin, mutta autolautat ja muut reittilaivat rantautuvat Athiniókseen. Satama on Kykladien saariston vilkkaimpia, ja siitä on hyvät laivayhteydet Pireuksen satamaan; muille saariston saarille, kuten Íokselle, Párokselle ja Náxokselle; sekä Kreetalle ja myös Dodekanesiaan.
Suurin osa Athinióksen rakennuksista on satamaviranomaisten, laivayritysten tai matkatoimistojen rakennuksia, ja kylässä on vain vähän muuta toimintaa. Kylästä on bussiyhteydet eri puolille saarta.
Aiheesta muualla

Kuvia tai muita tiedostoja aiheesta Athiniós Wikimedia Commonsissa
Athinios Port, Santorini (englanniksi)
Şükrü Saracoğlu

Şükrü Saracoğlu
Mehmet Şükrü Saracoğlu (1887 – 27. joulukuuta 1953) oli turkkilainen tasavaltalaisen kansanpuolueen poliitikko. Hän toimi maansa talousministerinä vuosina 1927–1930, oikeusministerinä 1933–1938, ulkoministerinä 1938–1942, pääministerinä 1942–1946 ja parlamentin puhemiehenä 1948–1950. Hän oli myös Fenerbahçe SK -seuran puheenjohtajana vuosina 1934–1950. Jalkapallostadion Fenerbahçe Şükrü Saracoğlu on nimetty Saracoğlun mukaan.
Aiheesta muualla

Encyclopædia Britannica: Sukru Saracoglu (prime minister of Turkey) (englanniksi)
The Satanist

| The Satanist Behemoth |
| --- | --- | --- |

Studioalbumin tiedot
 Äänitetty : helmi–kesäkuu 2013; Hertz Studio, Białystok & RG Studio, Gdańsk
 Julkaistu: 3. helmikuuta 2014
 Tuottaja(t): Wojciech Wiesławski Sławomir Wiesławski Daniel Bergstrand
 Tyylilaji: blackened death metal
 Kesto: 44.27
 Levy-yhtiö: Nuclear Blast
Muut kannet
 Albumin vinyylipainoksen vaihtoehtoinen kansikuva.
Listasijoitukset
  Suomen virallinen lista: 7.
Behemothin muut julkaisut
| Blow Your Trumpets Gabriel (EP) 2013 | The Satanist 2014 | I Loved You at Your Darkest 2018 |
Singlet albumilta The Satanist
 ”Blow Your Trumpets Gabriel” Julkaistu: 4. joulukuuta 2013  ”Ora Pro Nobis Lucifer” Julkaistu: 3. joulukuuta 2014  ”Messe Noire” Julkaistu: 8. huhtikuuta 2015
The Satanist on puolalaisen blackened death metal -yhtye Behemothin kymmenes studioalbumi. Se julkaistiin 3. helmikuuta 2014 levymerkillä Nuclear Blast. Yhtyeen keulahahmon Nergalin mukaan The Satanist on yhtyeen parhaiten toteutettu albumi, joka tehtiin hänen vuosina 2010–2011 kärsimänsä leukemian inspiroimana.
Albumi ylsi ensimmäisellä listaviikollaan Suomen virallisen listan sijalle 7.
Kappaleet

Kaikki kappaleet kirjoittanut Nergal sekä sovittanut Behemoth.
Blow Your Trumpets Gabriel – 4.25
Furor Divinus – 3.06
Messe Noire – 4.04
Ora Pro Nobis Lucifer – 5.35
Amen – 3.49
The Satanist – 5.33
Ben Sahar – 5.34
In the Absence ov Light – 4.58
O Father O Satan O Sun! – 7.13
Kappaleet > Australian bonuskappale

Ludzie Wschodu – 4.11 (Siekiera -cover)
Kappaleet > Japanin bonuskappaleet

Ludzie Wschodu – 4.11 (Siekiera -cover)
Chant for Ezkaton 2000 E.V. – 5.10
Qadosh – 5.00
Kokoonpano

Adam "Nergal" Darski – laulu, kitara
Tomasz "Orion" Wróblewski – bassokitara
Zbigniew Robert "Inferno" Promiński – rummut, lyömäsoittimet
Kokoonpano > Tuotanto

Wojciech Wiesławski – tuottaja, äänittäjä
Sławomir Wiesławski – tuottaja, äänittäjä
Daniel Bergstrand – tuottaja
Matt Hyde – miksaaja
Ted Jensen – masteroija
Urban Näsvall – rumputeknikko
Arviot

About.com:
Allmusic:
Inferno:
Kaaoszine: 9½/10
Metacritic: 92/100
Metalliluola: 8½/10
Soundi:
Aiheesta muualla

The Satanist Discogsissa. (englanniksi)
Albumi The Satanist Encyclopaedia Metallum -sivustolla (englanniksi)
Órmos Korthíou

| Órmos Korthíou Όρμος Κορθίου |
| --- | --- |
 Órmos Korthíoun kylä.
 Órmos Korthíou
 Koordinaatit: 37°46′27″N, 24°57′4″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ándros
Kunta:  Ándros
Hallinto:  
 – Asutustyyppi:  kylä
 – Kallikrates-koodi:  5901020101
Väkiluku (2011):  557
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Órmos Korthíou (kreik. Όρμος Κορθίου) eli Kórthi (Κόρθι) on Kreikan kylä, joka sijaitsee Ándroksen saarella. Se kuuluu hallinnollisesti Ándroksen kuntaan, Ándroksen alueyksikköön ja Etelä-Egean saarten alueeseen. Kylän väkiluku on 557 (vuonna 2011).
Órmos Korthíoun kylä.
Órmos Korthíou sijaitsee Ándroksen itärannikolla noin 22 kilometriä etelään Ándroksen kaupungista. Se on nimensäkin mukaisesti saaren sisäosissa noin kolme kilometriä lounaaseen sijaitsevan Kórthion kylän ranta-asutus ja satama.
Órmos Korthíou muodostaa myös laajemman kyläyhdyskunnan (Τοπική Κοινότητα Όρμου Κορθίου, Topikí Koinótita Órmou Korthíou), johon kuuluvat varsinaisen Órmos Korthíoun kylän lisäksi kylät Agía Marína, Alamanniá, Chónes ja Rogó. Koko yhdyskunnan väkiluku on 700. Aiemmin se kuului Kórthion kuntaan ja vuodesta 2011 lähtien Ándroksen kunnan Kórthion kunnallisyksikköön.
Aiheesta muualla

Kuvia tai muita tiedostoja aiheesta Órmos Korthíou Wikimedia Commonsissa
Šiškan seisake

Šiškan seisake (lyh. Sjka, aiempi kirjoitusasu Sjiska, ruots. Sjisjka hållplats) on rautatien seisake Jällivaaran kunnassa Norrbottenin läänissä Ruotsissa. Seisake otettiin käyttöön vuonna 1946, ja se on yksi Ruotsin pienimpiä liikennepaikkoja. Se sijaitsee Malmbanan-radan varrella Jällivaaran ja Kiirunan asemien välisellä rataosuudella, noin 28 kilometriä Kiirunan eteläpuolella.
Liikennepaikalla on lyhyt puinen laituri ja laiturivalaistus, sekä seisakeopastin junien pysäyttämistä varten. Seisakkeen lähistöllä sijaitsee myös pieni puurakenteinen seisaketupa.
Şükrü Elekdağ

Mustafa Şükrü Elekdağ (s. 29. syyskuuta 1924) on turkkilainen diplomaatti ja poliitikko. Hän toimi Turkin suurlähettiläänä Japaniin vuosina 1970–1974, ulkoministeriön alivaltiosihteerinä 1974–1979 ja suurlähettiläänä Yhdysvaltoihin 1979–1989. Vuosina 2002–2011 hän istui Turkin suuren kansalliskokouksen jäsenenä puolueenaan Tasavaltalainen kansanpuolue.
Elekdağilla on tohtorinarvo taloustieteessä. Hän valmistui Pariisin yliopistosta ja on opettanut Bilkentin yliopistossa.
Aiheesta muualla

Şükrü Elekdağ Turkin suuren kansalliskokouksen sivuilla (Arkistoitu – Internet Archive) (turkiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Şükrü Elekdağ
Käännös suomeksi
Óscar Alfredo Gálvez

| Oscar Alfredo Gálvez |
| --- | --- |

Henkilötiedot
Syntynyt: 17. elokuuta 1913 
Kansalaisuus:   Argentiina
Formula 1 -ura
Aktiivivuodet:  1953
Talli(t):  Maserati
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  2
Ensimmäinen kilpailu:  Argentiinan Grand Prix 1953
Viimeinen kilpailu:  Argentiinan Grand Prix 1953
Oscar Alfredo Gálvez (17. elokuuta 1913 Buenos Aires — 16. joulukuuta 1989 Buenos Aires) oli argentiinalainen kilpa-autoilija.
Gálvez ajoi yhden Formula 1 -osakilpailun Argentiinassa 1953 Maseratin tallissa sijoittuen viidenneksi ja sai kaksi MM-pistettä. Hän sijoittui kauden yhteispisteissä 15:nneksi.
Gálvez aloitti kilpa-autoilun jo 1930-luvulla ja nousi kotimaassaan hyvin suosituksi kuljettajaksi. Hän kamppaili ennen formuloiden MM-sarjan alkua usein ledendaarista maanmiestään Juan Manuel Fangiota vastaan. Alfa Romeonsa ratissa Gálvez voitti GP-autojen Argentiinan mestaruuden vuosina 1947 ja 1948. Moottoriurheilun historiaan jäi Gálvezin voitto Palermon GP:ssä 1949, jolloin hän päihitti silloin Fangion lisäksi kaikki tuon aikaiset eurooppalaiset tähdet kuten Alberto Ascarin, Nino Farinan, Luigi Villoresin ja prinssi Biran.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1953 | Officine Alfieri Maserati | Maserati A6GCM | Maserati S6 | ARG 5 | 500 | NED | BEL | FRA | GBR | GER | SUI | ITA | 15. | 2 |
Gálvezin mukaan on nimetty Buenos Airesissa moottorirata, The Autódromo Oscar Alfredo Gálvez, joka valmistui 1952 ja jolla järjestettiin kaikkiaan kaksikymmentä F1-osakilpailua vuosien 1953 ja 1998 välillä. Hänen veljensä Juan oli myös kilpa-ajaja, joka ajoi samaan aikaan Gálvezin kanssa Argentiinan sarjoissa.
Aiheesta muualla

Answers.com / Gálvez (englanniksi)
Grand Prix Racing / The Autódromo Oscar Alfredo Gálvez (englanniksi)
The Namesake – kaima

| The Namesake – kaima> The Namesake |
| --- | --- |

Ohjaaja:  Mira Nair
Käsikirjoittaja:  Sooni Taraporevala
Perustuu:  Jhumpa Lahirin romaaniin Kaima
Tuottaja:  Mira Nair
Säveltäjä:  Nitin Sawhney
Kuvaaja:  Frederick Elmes
Leikkaaja:  Allyson C. Johnson
Pääosat:  Tabu Irrfan Khan Kal Penn
Valmistustiedot
Valmistusmaa:  Yhdysvallat Intia
Tuotantoyhtiö:  Fox Searchlight Pictures Mirabai Films
Levittäjä:  Fox Searchlight Pictures Netflix
Ensi-ilta:  2. syyskuuta 2006
Kesto:  122 min
Alkuperäiskieli:  englanti, bengali, hindi, ranska
Budjetti:  $12 milj.
Aiheesta muualla
IMDb 
Elonet
AllMovie
Infobox OKNimi-testi OK: 
The Namesake – kaima on intialais-yhdysvaltalainen draamaelokuva vuodelta 2006. Elokuvan on ohjannut Mira Nair ja se perustuu Jhumpa Lahirin Kaima-romaaniin.
Näyttelijät

| 0 | 1 | 2 |
| --- | --- | --- |
|  Tabu  | … |  Ashima Ganguli   |
|  Irrfan Khan  | … |  Ashoke Ganguli   |
|  Kal Penn  | … |  Gogol Ganguli   |
|  Sahira Nair  | … |  Sonali Ganguli    |
|  Jacinda Barrett  | … |  Maxine Ratliffe   |
|  Zuleikha Robinson  | … |  Moushumi Mazoomdar   |
|  Ruma Guha Thakurta  | … |  Ashoken äiti   |
|  Sabyasachi Chakraborty  | … |  Ashiman isä   |
|  Supriya Devi  | … |  Ashiman isoäiti   |
Tuotanto

Alun perin Rani Mukerjin ja Abhishek Bachchanin oli tarkoitus näytellä päärooleja, mutta aikatauluongelmien vuoksi roolit menivät Tabulle ja Kal Pennille.
Aiheesta muualla

The Namesake – kaima Internet Movie Databasessa (englanniksi)
The Namesake – kaima Elonet.
The Namesake – kaima AllMoviessa. (englanniksi)
The Sims Medieval

| The Sims Medieval |
| --- | --- |
Kehittäjä:  The Sims Studio
Julkaisija:  Electronic Arts
Jakelija:  App Store ja Steam
Säveltäjä:  John Debney
Pelisarja:  The Sims
Pelimoottori:  Proprietary engine
Julkaistu:  2011
Lajityyppi:  seikkailupeli, elämäsimulaattori (en), strategiavideopeli ja tietokoneroolipeli
Pelimuoto:  yksinpeli
Ikäluokitus:  ESRB: Teini-ikäisille  PEGI 12 
Alusta:  Windows Phone, Microsoft Windows, macOS ja IOS
Lisenssi:  Suljettu lisenssi
Jakelumuoto:  Optinen levy
Lisää peliartikkeleitaVideopelien teemasivulla
The Sims Medieval on Electronic Artsin julkaisema peli joka ilmestyi maaliskuussa 2011. Se on keskiajalle sijoittuva The Sims peli, jossa pelaaja luo itselleen valtakunnan ja sille hallitsijan (monarch). Hallitsija asuu valtaistuinsalissa ja päättää siellä, mitä valtakunnan asukkaat voivat rakentaa, lähteä tutkimusmatkalle tms. Pelin edetessä, kun pelaaja on suorittanut tarpeeksi tehtäviä, hän pääsee luomaan lisää sankarisimejä eri ammattikunnille.
Ammattikunnat

Pelin edetessä pelaaja pääsee laajentamaan kuningaskuntaa ja luomaan sankarisimejä 10:stä eri ammattikunnasta. Jokaiseen ammattikuntaan kuuluu omanlaisensa tehtävät ja velvollisuudet. Ammattikunnat ovat:
Monarkki: Monarkki johtaa valtakuntaa, eli päättää valtakunnan asioista, kuuntelee kansalaisia ja laatii käskyjä.
Ritari: Ritari kehittää taistekutaitojaan erilaisia koitoksia varten, metsästävät ja käyttävät Monarkin lisäksi taktista karttaa.
Kauppias: Kauppiaat tuovat markkinoille uusia ja kiinnostavia esineitä, huolehtivat kauppayhteyksistä sekä voivat lahjoa muita simejä tekemään ostoksia.
Bardi: Omistaa elämänsä taiteelle. Bardi hakee inspiraatiota ympäristöstään runojaan, laulujaan ja näytelmiään varten.
Vakooja: Vakooja on liukasliikkeinen viestinnän ylläpitäjä. Vakoojat osaavat mm. taistella, varastaa, tehdä myrkkyjä ja urkkia tietoja muilta simeiltä.
Velho: Velholla on luontaisia kykyjä tehdä loitsuja ja taikoja. Velhot myös meditoivat, lukevat ja kirjoittavat paljon.
Seppä: Sepät valmistavat mm. asiakkaan tilauksesta panssareita ja aseita. Niitä varten sepät etsivät ja kaivavat mineraaleja, ja myyvät valmistamiaan tuotteita kojussaan.
Välskäri: Välskäri vastaa nykyaikana lääkäriä. Välskärit huolehtivat valtakunnan hyvinvoinnista, ja he pystyvät valmistamaan rohtoja, hoitaamaan sairauksia ja operoimaan simejä leikkauspöydällä.
Jakobaanipappi: Jakobaanipapit elävät tiukan moraalijärjestelmän mukaisesti. He saarnaavat, julkaisevat julistuksia, tekevät synninpäästöjä ja käännyttävät muita simejä Jakobaneiksi.
Peteraanipappi: Peteraanipapit ovat rohkaisevia ja myötätuntoisia. He saarnaavat, rukoilevat, johtavat herätysliikkeitä ja kääntävät muita simejä peteraaneiksi.
Vastaanotto

GameSpotin arvostelussa kehuttiin pelin erilaisia lähestymistapoja tehtäviin, kun taas kritiikkiä sai tekemisen rajallisuudesta.
Aiheesta muualla

The Sims Medieval MobyGamesissa (englanniksi)
| 0 | 1 | 2 |
| --- | --- | --- |
| The Sims:   | The Sims: Livin' It Up | The Sims: House Party | The Sims: Hot Date | The Sims: Lomalla | The Sims: Lemmikit | The Sims: Superstar | The Sims: Taikaa |  |
| The Sims 2:   | The Sims 2: Yliopisto | The Sims 2: Yöelämää | The Sims 2: Kauppa auki | The Sims 2: Lemmikkielämää | The Sims 2: Vuodenajat | The Sims 2: Matkoilla | The Sims 2: Vapaa-aika | The Sims 2: Kaupunkikämppä |  |
| The Sims 3:   | The Sims 3: Maailmanmatkaaja | The Sims 3: Unelmaduuni | The Sims 3: Iltahuvit | The Sims 3: Täyttä Elämää | The Sims 3: Lemmikit | The Sims 3: Superstara | The Sims 3: Supernatural | The Sims 3: Vuodenajat | The Sims 3: Yliopistoelämää | The Sims 3: Paratiisisaari | The Sims 3: Tulevaisuuteen |  |
| The Sims 4:   | The Sims 4: Duunipäivä | The Sims 4: Kaupunkielämää | The Sims 4: Kimppapuuhaa | The Sims 4: Kylpyläpäivä | The Sims 4: Vampyyrit |  |
| The Sims Tarinat:   | The Sims Elämäntarinat | The Sims Lemmikkitarinat | The Sims Selviytymistarinat |  |
| Konsolipelit:   | MySims | The Sims ryntää raitille | The Urbz: Sims in the City | The Sims 2: Autiosaari |  |
| Muut:   | Project Rene (The Sims 5) | The Sims Online (EA Land) | The Sims Medieval | The Sims -videopeli | The Sims -elokuva |  |
Sim-universumi
| --- | --- |
SimCity:   SimCity  SimCity 2000  SimCity 3000  SimCity 4  SimCity Yhteiskunnat  SimCity 
The Sims:   The Sims  The Sims 2  The Sims 3  The Sims Online  The Sims Tarinat  The Sims 4  Project Rene (The Sims 5) 
Muut Sim-pelit:   SimEarth  SimAnt  SimLife  SimFarm  SimTower  SimHealth  SimIsle  SimCopter  SimGolf  Streets of SimCity  MySims  The Sims Medieval 
Lapsille suunnatut:   SimTown  SimPark  SimSafari  SimTunes 
Sim-pelien sukulaiset:   El-Fish  Sid Meier's SimGolf  SimCity 64  Spore  Widget Workshop 
Muut:   The Sims -elokuva
Tommy Thayer

| Tommy Thayer |
| --- | --- |

Henkilötiedot
Koko nimi:  Thomas Cunningham Thayer
Syntynyt: 7. marraskuuta 1960 (ikä 63)
Ammatti:  Muusikko, lauluntekijä
Muusikko
Taiteilijanimi:  The Spaceman 
Laulukielet:  englanti
Tyylilajit:  Hard rock, glam metal, heavy metal
Soittimet:  Kitara, laulu, koskettimet
Yhtyeet:  Kiss Black ’n Blue
Aiheesta muualla
www.tommythayer.com
  [ Muokkaa Wikidatassa ] [ ohje ]  
Thomas ”Tommy” Cunningham Thayer (s. 7. marraskuuta 1960 Portland, Oregon) on yhdysvaltalainen muusikko, säveltäjä ja tuottaja. Hänet tunnetaan parhaiten Kiss-yhtyeen nykyisenä soolokitaristina.
Vuonna 1981 Thayer perusti Black ’n Blue -yhtyeen yhdessä laulaja Jaime St. Jamesin kanssa, ja hän esiintyi yhtyeen riveissä aina sen lopettamiseen vuonna 1989 asti. Sittemmin St. James on koonnut yhtyeen uudelleen, ja Thayer on esiintynyt yhtyeen muiden alkuperäisen kokoonpanon jäsenten kanssa muutamaan otteeseen. Thayer tutustui Kissin laulaja-basisti Gene Simmonsiin 1980-luvun lopulla. 1990-luvun keskivaiheilla Thayer palkattiin Kissin tuotantokoordinaattoriksi ja kiertuemanageriksi, ja vuonna 2002 alkuperäiskitaristi Ace Frehleyn jätettyä Kissin Thayer korvasi hänet yhtyeen soolokitaristina ja otti käyttöönsä Frehleyn luoman ”The Spaceman” -meikkikuvion ja lavahahmon.
Thayer on naimisissa jalokivikoruja suunnittelevan Amber Thayerin (o.s. Peek) kanssa. Pari avioitui vuonna 2006 ja he asuvat tätä nykyä Los Angelesissa, Kaliforniassa.[lähde? ]
Kiss

Thayer on vaikuttanut Kissin taustalla jo pitkään. Hän tutustui Gene Simmonsiin 1980-luvulla, jolloin Simmons toimi tuottajana Black 'n Bluen vuoden 1986 Nasty Nasty -studioalbumilla. Thayer ja Simmons sävelsivät puolestaan Kissin vuoden 1989 studioalbumille Hot in the Shade yhdessä kappaleet ”Betrayed” ja ”The Street Giveth and the Street Taketh Away”. 1990-luvun puolivälissä Simmons ja Paul Stanley palkkasivat Thayerin työskentelemään Kissin tulevan Kisstory-kirjan parissa, ja tämä osa-aikainen työ vei Thayerin lopulta Kissin tuotantokoordinaattoriksi ja kiertuemanageriksi. Vuonna 1997 ilmestyneelle Kiss-albumille Carnival of Souls: The Final Sessions Thayer osallistui jälleen säveltäjänä osallistumalla ”Childhood’s End” -kappaleen säveltämiseen Stanleyn ja Kissin silloisen soolokitaristin Bruce Kulickin kanssa. Vuoden 1998 Kiss-albumilla Psycho Circus Thayer toimi palkattuna kitaristina soittaen lähes kaikki albumin kitaraosuudet Paul Stanleyn kanssa huolimatta siitä, että albumia markkinoitiin Kissin alkuperäisen kokoonpanon paluualbumina. Myös Bruce Kulick esiintyi albumilla kitaristina muutamalla kappaleella. Alkuperäiskitaristi Ace Frehley esiintyi albumilla kitaristina vain kahdella kappaleella.
Ace Frehley jätti yhtyeen vuonna 2002 Kissin alkuperäisen kokoonpanon The Farewell Tour -jäähyväiskiertueen jälkeen, minkä johdosta Thayerista tuli Kissin seuraava soolokitaristi. Hänen ensimmäinen konserttinsa Kissin riveissä tapahtui 28. helmikuuta 2003 Melbournessa, Australiassa. Konsertissa Kiss esiintyi 70-henkisen Melbournen sinfoniaorkesterin kanssa yli 40 000 kuulijalle. Konsertti taltioitiin, ja se julkaistiin maailmanlaajuisesti vuoden 2003 kesällä Kiss Symphony: The DVD -konserttivideona ja Kiss Symphony: Alive IV -livealbumina. Vuonna 2004 Thayer toimi tuottajana Kissin Rock the Nation Tour -konserttikiertueelta taltioidulla konserttivideolla Rock the Nation Live!.
Vuonna 2008 Kiss julkaisi uudelleennauhoitettuja versioita vanhoista hiteistään sisältäneen albumin Jigoku-Retsuden – New Recordings Best, joka tosin julkaistiin ainoastaan Japanissa. Vuonna 2009 yhtye päätti yhdentoista vuoden mittaisen levytystaukonsa, kun yhtyeen 19. studioalbumi Sonic Boom julkaistiin. Kyseessä oli Kissin ensimmäinen uutta materiaalia sisältänyt julkaisu sitten Psycho Circusin, ja positiivisen vastaanoton sekä kriitikoiden että yhtyeen fanien keskuudessa saanut albumi sai vuonna 2012 seuraajakseen yhtyeen tuoreimman studioalbumin Monster.
Diskografia > Black ’n Blue

Black 'n Blue (1984)
Without Love (1985)
Nasty Nasty (1986)
In Heat (1988)
One Night Only: Live (1998, vuonna 1986 nauhoitettu livealbumi)
The Demos Remastered: Anthology 1 (2001, kokoelma-albumi)
Ultimate Collection (2001, kokoelma-albumi)
Live in Detroit – 1984 (2002, livealbumi)
Collected (2005, musiikkiboksi)
Rarities (2007, kokoelma-albumi)
Diskografia > Kiss

Psycho Circus (1998, toimi sessiomuusikon osassa kitaristina lähes kaikilla kappaleilla)
Kiss Symphony: Alive IV (2003, livealbumi)
Alive 35 (2008, Alive 35 -maailmankiertueella taltioitu konserttitallenteiden sarja)
Jigoku-Retsuden – New Recordings Best (2008, uudelleennauhoitettuja versioita Kissin vanhoista kappaleista)
Sonic Boom (2009)
Monster (2012)
Aiheesta muualla

Wikimedia Commonsissa on kuvia tai muita tiedostoja aiheesta .
Tommy Thayerin viralliset kotisivut
Hahmotelma ”The Spaceman” -meikkikuviosta.
Şükrü Uzuner

| Henkilötiedot |
| --- | --- | --- | --- |
Syntymäaika: 2. helmikuuta 1969 (ikä 55)
Syntymäpaikka: Istanbul, Turkki
Pelipaikka: hyökkääjä
Pituus: 188 cm
Seurat
| Vuodet | Seura | O | (M) |
| 1992–1993 | Kartalspor | 0 | (0) |
| 1992–1993 | → Darıca G. Birliği (laina) | 12 | (2) |
| 1993–1994 | Maltepespor | 18 | (9) |
| 1994–1995 | Huima | 18 | (24) |
| 1995–1997 | JJK | 59 | (40) |
| 1998 | FinnPa | 24 | (9) |
| 1999 | HJK | 16 | (2) |
| 1999 | → KäPa (laina) | 1 | (1) |
| 1999 | → Kotkan TP (laina) | 8 | (4) |
| 2000–2001 | Atlantis | 25 | (18) |
| 2001 | FC Hämeenlinna | 9 | (2) |
| 2002 | JJK | 18 | (14) |
| 2003 | SäyRi | 4 | (8) |
| 2004 | JKL Utd | 17 | (12) |
| 2005–2006 | JJK | 12 | (3) |
| 2007–2010 | FC Blackbird | 17 | (7) |
| 2009 | → BET (laina) | 2 | (2) |
| 2011–2012 | BET | – | (3) |
| Yhteensä | Yhteensä | 260 | (157) |
 Seurajoukkueuran tilastot kattavat vain kansalliset sarjat.
Şükrü Uzuner (s. 2. helmikuuta 1969 Istanbul, Turkki) on uransa lopettanut turkkilainen jalkapalloilija. Hän oli pelipaikaltaan hyökkääjä.
Ura

Uzuner aloitti ammattilaisuransa Kartalsporin joukkueessa Turkin jalkapallon toisella sarjaportaalla. Hän pelasi kahdessa cup-ottelussa, mutta ei tehnyt sarjadebyyttiään. Marraskuussa 1992 hänet lainattiin Darıca Gençlerbirliğiin kolmannelle sarjatasolle. Seuraavaksi kaudeksi hän siirtyi samalla tasolla pelanneen Maltepesporin riveihin, joissa hän teki yhdeksän maalia 18 ottelussa.
Suomeen Uzuner tuli vuonna 1994 ja hänen ensimmäinen seuransa oli Kolmosessa pelannut Äänekosken Huima. Hän oli joukkueensa toiseksi paras maalintekijä 15 osumallaan. Kesken kauden 1995 Uzuner siirtyi Jyväskylän Jalkapalloklubiin, jonka hän auttoi nousemaan Ykköseen. Kahdella seuraavalla Ykkösen kaudella hän viimeisteli yhteensä 29 maalia, herättäen kiinnostusta Veikkausliigasta. Uzuner siirtyikin kaudeksi 1997 Finnairin Palloilijoihin, jossa teki debyyttikaudellaan 9 maalia, ollen joukkueensa paras ja Veikkausliigan neljänneksi paras maalintekijä. FinnPa kuitenkin putosi kauden päätteeksi Ykköseen ja Uzuner siirtyi Helsingin Jalkapalloklubiin. Hänen peliaikansa jäi kuitenkin vähäiseksi toisen uuden hankinnan, Shefki Kuqin vireen vuoksi ja hänet lainattiin loppukaudeksi Kotkan Työväen Palloilijoihin.
Kaudeksi 2000 Uzuner siirtyi Ykkösen Atlantis FC:n joukkueeseen. Hän oli 18 maalillaan Ykkösen kolmanneksi paras maalintekijä Atlantiksen noustessa Veikkausliigaan. Seuraavalla kaudella hän pelasi vielä muutaman pääsarjaottelun, mutta usean loukkaantumisen johdosta hänen sopimuksensa seuran kanssa purettiin elokuun alussa. Loppukauden hän vietti FC Hämeenlinnassa Ykkösessä. Yhteensä Veikkausliigassa Uzuner pelasi 51 ottelua, joissa teki 15 maalia.
Uzuner palasi vuonna 2002 JJK:n riveihin ja viimeisteli 18 ottelussa 14 maalia. Seuraavat vuodet hän vietti Jyväskylän alueen Kakkosen joukkueissa. Hän pelasi vielä kolmannen kerran JJK:ssa vuosina 2005–2006 ennen kuin siirtyi pelaamaan viimeiset vuotensa FC Blackbirdiin, jossa pelasi neljän kauden aikana satunnaisia otteluita.